แพทย์ไม่กังวลเปิดเทอมทำเด็กติดโควิด ชี้เด็กมีอัตราป่วยน้อย เมื่อป่วยไม่รุนแรง แต่ได้เตรียมพร้อมเฝ้าระวังเต็มที่
แพทย์ไม่กังวลเปิดเทอมทำเด็กติดโควิด ชี้เด็กมีอัตราป่วยน้อย เมื่อป่วยไม่รุนแรง แต่ได้เตรียมพร้อมเฝ้าระวังเต็มที่ป้องกันเด็กนำเชื้อกลับไปให้คนที่บ้าน นายแพทย์ณรงค์ อภิกุลวณิช รองอธิบดีกรมการแพทย์ กล่าวการที่พบว่าเด็กเป็นกลุ่มที่มีอาการโรคคาวาซากิ และโควิด-19 ในเด็ก จะมีอาการป่วยน้อยกว่าร้อยละ 1 ทำให้มีความกังวลว่าการเปิดเทอมในวันที่ 1 กรกำาคมนี้ เด็กจะกลายเป็นกลุ่มที่ป่วยไม่แสดงอาการและนำเชื้อกลับบ้านนั้น ทางกรมการแพทย์ ได้ร่วมกับกรมควบคุมโรคและกรมอนามัย เตรียมมาตรการในการเฝ้าระวังตรวจสอบสถานการณ์โรคระบาดไว้พร้อมแล้วเพื่อป้องกันการแพร่ระบาดทั้งในกลุ่มเด็ก รวมถึงการนำเชื้อกลับบ้านด้วย ไม่เฉพาะโรคโควิด-19 แต่รวมถึงโรคอื่นๆ ที่พบบ่อยช่วงฤดูฝน อาทิ โรคไข้หวัดใหญ่ โรคไข้เลือดออก รวมถึงอุบัติเหตุอื่นๆด้าน พญ.วารุณี พรรรณพานิช วานเดอพิทพ์ แพทย์ผู้เชี่ยวขาญด้านโรคติดเชื้อ สถาบันสุขภาพเด็กแห่งชาติมหาราชินี กล่าวว่า ขณะนี้กำลังมีการศึกษาว่าเหตุใดเด็กจึงมีโอกาสป่วยด้วยโรควิด-19 น้อยและเมื่อป่วยอาการรุนแรงน้อยกว่าผู้ใหญ่มาก รวมถึงอัตราตายแทบเป็น 0 ซึ่งเบื้องต้นคาดว่าน่าจะเป็นเพราะภูมิคุ้มกันโรค ที่ปกติระบบเม็ดเลือดขาวและระบบน้ำเหลืองจะพัฒนาสูงสุดช่วงอายุ 6 ปี และเด็กส่วนใหญ่ไม่มีโรคอื่นร่วม ไม่เหมือนผู้ใหญ่ที่มีหลายโรคร่วม หรือบางรายแข็งแรงเกินจนภูมิคุ้มกันตอบสนองมากเกินกว่าเหตุ ซึ่งยังต้องศึกษาหาคำตอบต่อไป